เรื่องร้องเรียน: ที่อยู่ซอยพหลโยธิน 25 บ้านอยู่กลางซอย เนื่องจากเราแยกขยะก่อนทิ้งและขยะมากเลยจะไม่วางถังให้เกะกะหน้าบ้าน แต่จะเอาออกมาเป็นวันๆที่รถขยะเข้ามาในซอย ซึ่งเป็นวันจันทร์และ/หรือวันพฤหัส (ถามจากพนักงานที่เข้ามาเก็บ) แต่หลังๆมานี่กลายเป็นมาแค่วันพุธ และมีบางครั้งซึ่งบ่อยอยู่ที่มา 2 สัปดาห์ครั้ง ตอนนี้มีลูกเล็กเลยไม่ได้คอยดูว่ารถจะมาวันไหน เดิมพอได้ยินเสียงพนักงานก็จะเอาถังออกไปวางไว้ให้ได้ทัน รบกวนตามเรื่องให้ดวยครับ
การดำเนินการของเจ้าหน้าที่: เรียนท่านผู้ร้องครับ รถเก็บขนมูลฝอยจะจัดเก็บบริเวณบ้านท่าน ทุกวันจันทร์เวลาประมาณ 23.00 น. ด้วยวิธีชักลากจากในซอยออกมาหน้าปากซอยครับ หากท่านไม่ได้รับความสะดวก หรือต้องการรับบริการด้านอื่นเพิ่มเติม สามารถแจ้งได้ที่ฝ่ายรักษาความสะอาดและสวนสาธารณะ สำนักงานเขตจตุจักร หมายเลขโทรศัพท์ 0908990424 ครับ
ความเห็นของผู้แจ้ง: ติดต่อประสานงานรวดเร็วมากครับ เข้ามาจัดการวันจันทร์หลังจากที่แจ้งไป ขอบคุณครับ
พื้นที่: แขวงจตุจักร เขตจตุจักร กรุงเทพมหานคร